На основу члана 146. Закона о планирању и изградњи  («'Службени гласник РС'' број 72/2009, 81/2009-исправка, 64/2010-Одлука УС, 24/2011, 121/2012, 42/2013-Одлука УС, 50/2013-Одлука УС, 98/2013 –Одлука УС, 132 / 2014 и 145/ 2014, 83/2018, 31/2019 и 37/2019-др.закон и 9/2020 ), чл. 56. тачка 6. Статута Општине Рума  («Службени лист општина Срема» бр. 6/2009  , 38/2012 , 28/2014  и 15/2019  ) члана 38.,39. и 40. Одлуке о отуђењу и давању у закуп грађевинског земљишта   («Службени лист општина Срема» број 12 / 2010, 39/2011, 16/2012,3/,2013, 20/2014, 28/2014  7/2015, , 2/2016 и 41/2016 )    председник Општине Рума,у складу са Одлуком Надзорног одбора ЈKП , број 469-4/2018 од 29.06.2018.године,Одлуке МЗ Кленак број  103/2021 од 22.06.2021.године  на предлог Надзорног одбора ЈП  за урбанистичко планирање, управљање путевима и изградњу   Рума  је донео:
                                                                   О Д  Л  У К У

                                 О РАСПИСИВАЊУ ОГЛАСА ЗА ДАВАЊЕ У ЗАКУП

                                  ГРАЂЕВИНСКО  ЗЕМЉИШТЕ  ЈАВНЕ НАМЕНЕ НА

                             ОДРЕЂЕНО ВРЕМЕ ЗА ПОСТАВЉАЊЕ ПРИВРЕМЕНИХ

                                                    МОНТАЖНИХ  ОБЈЕКАТА 


     Грађевинско земљиште јавне намене  даје се у закуп на одређено време путем јавног надметања  у сврху постављања привремених монтажних објеката   у  Руми и  Кленку  и то : 
РУМА  
-Локација у Руми, угао улица 27. октобра и Вељка Дугошевића ,локација број 20, површине 36,85м2,  почетна цена месечне закупнине од 22.844,00 динара ;
-Локација у  Руми, Улица Орловићева (код фонтане)локација број 10, површине 27,36м2, почетна цена месечне закупнине 17.545,42 динара;
КЛЕНАК

-Локација у Кленку, угао улица Партизанске и Боре Станковића , на катастарској парцели број 332, површине 25,00м2, почетна цена месечне закупнине 2.500,00 динара;

Трошкове прикључења и евентуалне додатне радове  на опремању и  прикључењу на комуналну инфраструктуру сноси закупац.

У зависности од намене објекта потребно је обезбедити одговарајућу инфраструктуру .

Закупац у привременом објекту може да обавља делатности у складу са наменом одређеном  урбанистичким условима.    

Уколико се земљиште које се даје у закуп буде приводило намени у складу са планским актом или одлуком надлежног органа општине Рума и пре истека рока од 5 година будући закупац 
је дужан да преда посед земљишта Општини Рума и уклони објекат о свом трошку  по добијању писменог обавештења у складу са уговором.

Закупнину утврђену уговором између општине и закупца ,  Јавно   предузеће за урбанистичко планирање, управљање путевима и изградњу Рума  ће ревалоризовати месечним –   
индексом  потрошачких цена који утврђује Републички завод за статистику и објављује у"Сл.гласник РС "када она достигне ниво од 5% и више на начин уређен уговором .


Право пријаве на оглас имају сва правна и физичка лица која подносу писмену пријаву и  уплате  гарантни износ у висини 20% од почетне цене закупа   на рачун број 205-358821-34 Комерцијална банка уплата депозита до рока утврђеног овим огласом.

Пријава за учешће на јавном надметању садржи: 

   1.за физичка лица: име и презиме, јединствени матични број грађана и адресу становања,податке о локацији и др.;
   2.за предузетнике и правна лица: назив, односно пословно име, порески идентификациони број и

      седиште, и податке о локацији и др.
Уз пријаву се доставља:

1. доказ о уплаћеном гарантном износу 20% од почетне цене ,
2. уредно овлашћење за заступање,

3. фотокопија личне карте за физичка лица,

4. решење о упису у Регистар привредних субјеката или други одговарајући регистар.
5. доказ о уплатни накнаде за услуге од 360,00 динара на тек. рачун број 160-6000000840963-33 


Образац пријаве се преузима у Јавном  предузећу за урбанистичко планирање, управљање путевима и изградњу Рума.

Писмена пријава се доставља на адресу Јавном  предузећу за урбанистичко планирање, управљање путевима и изградњу Руме, Улица 27. Октобра 7а   поштом или преко писарнице Јавног  предузећа до датума и времена означеног у овом огласу.

Поступак доделе грађевинског земљишта јавне намене које се даје у закуп на одређено време спроводи Комисија за отуђење и давање у закуп грађевинског земљишта.Комисија пре почетка јавног надметања упознаје учеснике са правилим и током поступка јавног надметања.

Земљиште се даје у закуп најповољнијем понуђачу. Најповољнији понуђач је оно лице које понуди највећу цену.
Уколико понуђач има дуга према јавном предузећу по основу закупа исте или  друге локације дужан је до  јавног надметања  измири дуг  што је битан услов да би стекао статус учесника јавног надметања.

Услови за спровођење јавног надметања су испуњени када јавном надметању приступи један учесник, а надметање се сматра успешним ако учесник прихвати најмање почетну цену.

Лице које добије земљиште у закуп на одређено време а у  току поступка доделе одустане од истог  губи право на повраћај гарантног износа. Одустанак значи да након јавног надметања писмено одустане или  у предвиђеном року не закључи уговор о закупу.

Закупац који добије земљиште у закуп на одређено време не може исто уступати у подзакуп другом лицима.Закупац је у обавези да постави и користи привремени објекат у складу са урбанистичким условима  који важе за дате локације.
Закупац је у обавези да на предметно земљиште постави привремени монтажни објекат у складу са Урбанистичким условима у року од 60 дана од дана доношења Решења од стране Одељења за 
урбанизам и грађење  Општине Рума о постављању монтажног објекта, у противном престаје му право закупа земљишта
Уколико претходни закупац поново оствари право закупа на предметној локацији дужан је да плати закупнину за период  од истека старог до закључења новог уговора .   

 Јавно надметање одржаће се дана 17.01.2022.године у  9 часова у просторијама Јавног   предузећа за урбанистичко планирање, управљање путевима и изградњу Рума , Рума, Улица 27. Октобра 7а.
   Закупац, коме земљиште буде додељено у закуп Решењем председника Општине Рума дужан је да у року од 30 дана од дана правноснажности  Решења закључи уговор о закупу са општином Рума коју представља председник Општине  којим ће регулисати међусобна права и обавезе.   
               Оглас ће се објавити на огласној табли Јавног   предузећа за урбанистичко планирање, управљање путевима и изградњу Рума , Улица  27.Октобра 7а  и интернет страници општине Рума  и путем Радио Срема и траје 30 дана од дана јавног оглашавања, односно од 15.12.2021.године до 14.01.2022.године а пријаве се  подносе и морају бити запримљене и заведене до 14.01.2022.године до 15:00 сати на писарници ЈП без обзира на начин достављања пријаве.

Ако је последњи дан рока за пријављивање на јавно надметање нерадни дан рок за пријављивање истиче наредног радног дана.

Сва ближа обавештења  и информације могу се добити у правној служби Јавног   предузећа за урбанистичко планирање, управљање путевима и изградњу  Рума , Улица 27. Октобра 7а  и на  тел. 022/ 430-726.
Број:464-49/21                                                                   ЗА    ПРЕДСЕДНИКА ОПШТИНЕ

Дана:15.12.2021.год.                                                                 ________________________                                                                                                  

                                                                                                           Слађан Манчић                                                                                                               
